Reem Akra

**Reem Akra** (arabi: **ريم عكرة**) es una desenyadora de modas nasida en Beirut, Libanon, konosida por los sus vistidos de espozamiento i la su koleksion de vistidos de konfeksiyon *Prêt-à-porter*.

## Biografiya
### Famiya i edukasion
Reem Akra ambezo enel Sentro Mediko de la Universita Amerikana de Beirut, ande los sus padres lavoravan. La su madre, Nadia, lavorava enel departamento de milizina de famiya i el su padre, Aftim, era un konosido akademiko, profesor, eshper en sanedad publika i koleksionisto de ambar. Eya kresio kon los sus ermanos Michael, Max i Sari, en Beirut.

Kuando ainda era manseva, izo parte del klub de modas de la Universita Amerikana de Beirut, en la kuala eskapo de ambezar bisnes. Organizo una amostra de modas en Djunio de 1982, enel kualo yegaron unas 2.000 personas. En 1986, aresivio el su titolo *magna cum laude* del Fashion Institute of Technology en la sivdad de Mueva York i aresivio el premio del Departamento de Desen de Modas ese anyo. Diskues de eskapar su *Masters* enel FIT, ambezo en la eskola de desen École Supérieure des Arts et Techniques de la Mode en Paris.

Acra desho Beirut en 1983, biviendo en la Sivdad de Mueva York, por modre de la Gerra Sivil en Libanon.

Diskues de ambezar enel ESMOD en Paris, lavoro kon entreprisas de moda en Hong Kong i Taiwan. De edad de 25 anyos, tenia pensado un prodjekto de $30 milyones, ma dechidio syete anyadas mas tadre kriar su entreprisa de modas en Mueva York.

Acra lavoro por tres anyadas komo desenyadora de kazas i buros luksozos antes de prinsipiar la su propia entreprisa de modas.

### Desenyadora de modas
Acra prinsipio la su entreprisa en 1997 komo una kaza de desenes de novias, diskues de desenyar un vistido para el espozamiento de una amiga en tres semanas, diskues de apuestar kon la su amiga ke si eya eskapava el vistido, la amiga se iva kazar, ke era echa en aris enel Hôtel de Crillon. Akra izo una fotografiya del vistido i lo amostro a los djurnales i revistas; el *[[The New York Times]]* publiko la foto. El su primer *show* de modas era apresentado en 1999.

Diskues de esto, merko US$20,000 en telas uzando la karta de kredito, io desenes ke amostro en Saks Fifth Avenue i Kleinfeld, i aresivio una enkomendansa de 30 vistidos de novia. Diskues lavoro kon Max Kane, el kualo tenia una faktoriya en la kaleja 39 en Manhattan, en Hell's Kitchen. Akra rengrasia el suporte de Kane enel empesijo de la su kariera. Diskues de lavorar kon Kane, Akra dechidio aperturar el su propio atelye. Dechidio desenyar vistidos de nochada en 2003 i vistidos de konfeksiyon Prêt-à-porter en 2008. Los sus desenes son amostrados en mas de 150 butikas enel mundo. El su atelye se topa en la kaleja West 35th en Manhattan.

### Selebritades ke tienen vistido un desen de Reem Akra
Munchas kantaderas, modelos i akrisas de Hollywood tienen vistido un desen de Akra, komo por enshemplo Christina Applegate, Halle Berry, Beyoncé, Jill Biden, Julie Bowen, Jane Fonda, Selena Gomez, Anna Gunn, Katherine Heigl, Angelina Jolie, Eva Longoria, Jennifer Lopez, Madonna, Olivia Munn, Nicole Richie, Kristen Stewart, Tika Sumpter, Taylor Swift, Olivia Wilde, Reese Witherspoon, Robin Wright, Catherine Zeta-Jones, i la primera dama de los Estados Unidos, Melania Trump

Endemas, otrunas aktrisas i kantaderas konosidas tienen uzado vestidos de espozamyento de Akra, komo LeAnn Rimes, Jenna Dewan, i Marcia Cross.

En Ogusto de 2007, una mueva kukla Barbie era apresentada, kon un vistido de Reem Akra, espesialmente para koleksionistos.

En Novembre de 2010, eya aperturo una butika en Beirut, ande amostrava los sus vistidos de nochada i de espozamyento, endemas de sus vistidos de konfeksiyon Prêt-à-porter.  En 2014, Akra desenyo i fabriko los uniformes de los empiegados del Sentro Mediko de la Universita Amerikana de Beirut, ande lavoraron los sus padres.

## Onores
Reem Akra tiene aresivido varios onores i premios:
*Building Bridges (Oktobre de 2014) de la organizasion Bridges of Understanding
*Apartiene al Konsejo de Desenyadores de Modas de Amerika
*Apartiene al Konsejo de Desen i Modas de Dubai

## Vida privada
### Kazas
Akra tiene katro kazas, una en Beirut, una en la viya de Saifi, una en Mueva York i una en Nashville.

### Djuegos Mondialos a Kavayo
Reem Akra suporta evenementos de la Kupa Mondiala de la Fédération Équestre Internationale desde 2010. 

Acra tiene desenyado vistidos para las esportistas a kavayo Adelinde Cornelissen i Charlotte Dujardin., las kualas tienen aresivido el onor *Premio Reem Akra ala Esportista de la FEI del anyo*

## Referensias

## Atamientos eksternos
* Oja web ofisiala

Kateggoría:Mujeres de Libanon
Kateggoría:Desenyadores de Moda